Mestská časť Bratislava - Nové Mesto

Informácia na zasadnutie
Miestneho zastupiteľstva
dňa 15.10.2013

Informácia 
Obchodná verejná súťaž - LANOVKA

Predkladá: 						      		Materiál obsahuje:                                                                      Ing. Ľudovít Kollárik                         				Informáciu OVS – 
prednosta MÚ BNM 							LANOVKA  

Spracovateľ:                                  					
Mgr. Marianna Moravcová Tomčíková   				
poverená vedením oddelenia podnikateľského,
právneho a správy majetku							

	

September 2013

Informácia 
OVS – LANOVKA

Na základe vyhlásenej obchodnej verejnej súťaže na uzatvorenie Nájomnej zmluvy na prenájom časti hornej lanovky a dolnej lanovky vrátane ich príslušenstva - visutej osobnej sedačkovej jednolanovej obežnej lanovej dráhy s neodpojiteľnými vozňami na lanovej dráhe Bratislava, Železná studnička – Kamzík, stožiarov lanovej dráhy, ako aj prislúchajúcich pozemkov (ďalej len „súťaž“), bola Mestskej časti Bratislava – Nové Mesto (ďalej len „MČ“) doručená jedna ponuka / návrh v lehote stanovenej v podmienkach súťaže.

V súlade s podmienkami súťaže bude v dohľadnej dobe zvolaná komisia zložená z poslancov Miestneho zastupiteľstva MČ, ako aj zo zamestnancov Miestneho úradu MČ a Eko-Podnik-u VPS (ďalej len „komisia MČ“), ktorá vyhodnotí predloženú ponuku / návrh s tým, že bude konštatovať, či ponuka / návrh spĺňa všetky podmienky a kritériá súťaže, pričom konečné výsledky súťaže budú zverejnené najneskôr do 15 dní odo dňa zasadnutia komisie na internetovej stránke www.banm.sk a na úradných tabuliach miestneho úradu MČ. 

Ak predkladateľ ponuky / návrhu bude v súťaži úspešný, t.j. splní všetky podmienky a kritériá stanovené v súťaži na základe vyhodnotenia komisie MČ, bude tento písomne upovedomený o svojej úspešnosti najneskôr v lehote 15 dní od zverejnenia výsledkov súťaže. V prípade, ak nebude predkladateľ ponuky / návrhu v súťaži úspešný, t.j. nesplní čo i len jednu z podmienok a kritérií súťaže na základe vyhodnotenia komisie MČ, bude o tejto skutočnosti písomne upovedomený v rovnakej lehote.

Predkladateľ ponuky / návrhu, ktorý bude v súťaži komisiou MČ vybraný ako úspešný, podlieha schváleniu Miestnemu zastupiteľstvu MČ.

S prekladateľom ponuky / návrhu, ktorý bol v súťaži komisiou MČ vybraný ako úspešný bude, po jeho schválení v Miestnom zastupiteľstve MČ, do 60 dní od tohto schválenia uzatvorená nájomná zmluva. V prípade, ak v uvedenej lehote úspešný predkladateľ ponuky / návrhu neuzavrie s MČ nájomnú zmluvu, a to z akýchkoľvek dôvodov spočívajúcich na jeho strane, má MČ v takom prípade právo vyzvať na rokovanie o návrhu na uzavretie nájomnej zmluvy ďalšieho navrhovateľa v poradí vyhodnotených výsledkov obchodnej verejnej súťaže; avšak tento absentuje.